PMIndiaData/PMIndiaSum huggingface dataset:
পি.এম.না ক্বাদকী লুচিংবশিংগী ভর্চুৱল সম্মিত্তা শরুক য়াখ্রে

প্রধান মন্ত্রীনা ঙসি য়ু.এস. প্রেসিদেন্ত, জো বাইদেন, ওস্ত্রেলিয়াগী প্রধান মন্ত্রী, স্কোত মোরিসন অসমুং জপানগী প্রধান মন্ত্রী, ফুমিয়ো কিশিদাগা লোইননা ক্বাদ লীদরশিংগী ভর্চুৱল সম্মিত্তা শরুক য়াখ্রে। মীফম অসিনা ২০২১গী ক্বাদ সম্মিতকী মতুংদগী ক্বাদনা পাইখৎলকখিবা অনৌবা খোংথাংশিংগী মতাংদা কয়া য়াম্না খুমাং চাউশিল্লবগে হায়বদু য়েংশিনখ্রে। লুচিংবশিং অদুনা হন্দক্কী চহি অসিগী লোইশিল্লকপদা জপানদা পাংথোক্কদবা সম্মিত অদু ফাওবগী মনুংদা মশক নাইবা আউতকমশিং ফংবনবগী পান্দমগা লোইননা কোওপরেশনঅসিবু হেন্না য়াংশিনহন্নবা য়ানখ্রে। ক্বাদনা ইন্দো-পেসিফিক রিজনদা শান্তি, মরা চেৎপা অমসুং চাউখৎপা পুরক্নবগী মরু ওইবা পান্দম অদুদা মিৎয়েং থমদুনা লৈগদবনি হায়না প্রধান মন্ত্রীনা পনখি। মহাক্না ক্বাদকী মনুংদা খুদম ওইনা হ্যুমেনিতেরিয়ন অমসুং দিজাস্তর রিলীফ, দেত সস্তেন্নেবিলিতী, সপ্লাই চেনশিং, ক্লীন ইনর্জী, কনেক্তিবিতী অমসুং কেপাসিতী-বিল্দিংগুম্বা এরিয়াশিংদা মশক নাইবা অমসুং প্রেক্তিকেল ওইবা মওংগী কোওপরেশন পীনবগীদমক্তা হায়খি। মীফম অদুদা য়ুক্রেনদা মখোয়গী হ্যুমেনিতেরিয়ন ইমপ্লিকেশনশিং য়াওনা ওইরক্লিবা ফিভমশিং অদুগী মতাংদা খন্নখ্রে। প্রধান মন্ত্রীনা ৱারী শানদুনা অমসুং দিপ্লোমেসী লম্বিদা অমুক হন্না চৎপগী তঙাইফদবা অদুগী মতাংদা য়াম্না মরু ওইনা হায়খি। লুচিংবশিং অদুনা সাউথইস্ত এসিয়া, ইন্দিয়ন ওসীন রিজন অমসুং পেসিফিক আইলেন্দশিংদা লৈরিবা ফিভম অদু য়াওনা, অতোপ্পা মরু ওইবা ৱফমশিংদসু খন্নখি। প্রধান মন্ত্রীনা য়ু.এন. চার্তর, ইন্তর্নেস্নেল লোগী মতুং ইন্না চৎপা অমসুং সোভরেনতী অমসুং তেরিতোরিয়েল ইন্তেগ্রিতীবু ইকাইখুম্নবা উৎপগী মরু ওইবা অদুগী মতাংদা হন্না-হন্না হায়খি। লুচিংবশিং অদুনা পাউ ফাওনদুনা লৈনবা অমসুং জপানদা পাংথোক্কদবা লাক্কদবা লুচিংবশিংগী সম্মিত অসিগীদমক্তা য়াম্না চাউবা এজেন্দা অমগী মাইকৈদা থবক তৌনবা য়ানখ্রে।
প্রধান মন্ত্রীনা সর্দার পতেলগী পুন্য তিথীদা মহাকপু ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা সর্দার পতেলগী পুন্য তিথীদা মহাকপু ইকায় খুম্নবা উৎখ্রে অমসুং মহাক্না ভারতকীদমক্তা পাংলম্বা মতম নাইদবা তেংবাং কয়াবুসু নিংশিংখ্রে। প্রধান মন্ত্রীনা ত্বীত অমদা অসুম্না হায়খিঃ “ঐহাক্না সর্দার পতেলগী পুন্য তিথীদা মহাকপু ইকায় খুম্নবা উৎচরি অমসুং মহাক্না ভারতকীদমক্তা পাংলম্বা মতম নাইদবা তেংবাংশিং, মরু ওইনা, ঐখোয়গী লৈবাকপু অমত্তা ওইহনবা অমসুং হীরম খুদিংগী চাউখৎ-থৌরাং লৈহনবদা শাফু পীবগী থৌওংশিংবু নিংশিংলি”।
প্রধান মন্ত্রীনা জাতিদা দি.আর.দি.ও. য়ং সাইন্তিস্ত লেবোরেতরী ৫ কত্থোকখ্রে

প্রধান মন্ত্রী শ্রী নরেন্দ্র মোদীনা ঙসি বেঙ্গলুরুদা দিফেন্স রিসর্স এন্দ দিবেলপমেন্ত ওর্গনাইজেসন (দি.আর.দি.ও.)গী য়ং সাইন্তিস্ত লেবোরেতরী ৫ জাতিদা কত্থোকখ্রে। দি.আর.দি.ও. য়ং সাইন্তিস্ত লেবোরেতরীজ (দি.ৱাই.এস.এল.শিং) অসি শহর মঙা, বেঙ্গলুরু, মুম্বাই, চেন্নাই, কোলকতা অমসুং হাইদ্রবাদতা লৈরি। লেব খুদিংমক্না আর্তিফিসিয়েল ইন্তেলিজেন্স, ক্বান্তম তেক্নোলোজী, কোগনিতিব তেক্নোলোজী, এসিমেত্রিক তেক্নোলোজী অমসুং স্মার্ত মেতরিয়েলশিং অসিনচিংবা তুংলমচৎকী ওইবা দিফেন্স সিস্তেমশিংগী দিবেলপমেন্তদা মরুওইবা এদভান্স তেক্নোলোজী অমদা থবক তৌগনি। অসিগুম্বা লেবোরেতরীশিং হৌনবা ইথিল অসি ২০১৪গী ওগস্ত ২৪দা পাংথোকখিবা দি.আর.দি.ও. এৱার্দ ফঙ্কসনগী থৌরমদা প্রধান মন্ত্রীগী মফমদগী লাকখি। মতম অদুদা শ্রী নরেন্দ্র মোদীনা দি.আর.দি.ও.গী মফমদা নহাশিংদা শক্তি শিন্ননবা হায়খি। থৌরম অদুদা ৱা ঙাংলদুনা প্রধান মন্ত্রী শ্রী নরেন্দ্র মোদীনা হায়খি মদুদি মসিগী লেবশিং অসিনা লৈবাক অসিদা ইমর্জিং তেক্নোলোজীগী লমদা রিসর্স অমসুং দিবেলপমেন্তকী পেতর্ন মওং পীবদা মতেং ওইগনি। প্রধান মন্ত্রীনা সাইন্তিস্তশিংগী মফমদা দি.আর.দি.ও.না ভারত্তা তোঙান তোঙানবা লমশিংদা সাইন্তিফিক রিসর্সকী মায়কৈ অমসুং খোংজেল সেৎ তৌবা ঙম্নবা অনৌবা চহী তরাগী খুজিংগীদমক অকক্নবা রোদমেপ অমা শেম-শানবা হায়খি। সাইন্তিস্তশিংগী মফমদা ৱা ঙাংলদুনা প্রধান মন্ত্রীনা হায়খি মদুদি ভারতকী মিসাইল প্রোগ্রাম অসি মালেমদা থোইদোক হেন্দোকপা প্রোগ্রামশিংগী মরক্তা অমনি। মহাক্না ইন্দিয়ান স্পেস প্রোগ্রাম অমসুং এয়ার দিফেন্স সিস্তেমশিংবুসু থাগৎপা ফোংদোকখি। সাইন্তিফিক রিসর্সকী লমদা ভারতনা মনিংদা লৈথহৌবা য়াদে হায়না প্রধান মন্ত্রীনা হায়খি। নেস্নেল সেক্যুরিতীগীদমক ইমর্জিং তেক্নোলোজী অমসুং ইনোভেসন্দা মতম পীবা ঙম্নবা সরকারনা সাইন্তিফিক কমুনিতীগা লোয়ননা এক্সত্রা মাইল চৎনবা থৌরাং তৌরি হায়না মহাক্না হায়খি। দি.আর.দি.ও.গী ইনোভেসনশিংনা মেক ইন ইন্দিয়াগুম্বা প্রোগ্রামশিং মপাঙ্গল কনখৎহনবদা অচৌবা থৌদাং অমা লৌরগনি হায়না মহাক্না হায়খি। দি.আর.দি.ও. য়ং সাইন্তিস্ত লেবোরেতরী মঙা শেমগৎপা অসিনা তুংলমচৎকী তেক্নোলোজীশিংগী রিসর্স অমসুং দিবেলপমেন্তকীদমক য়ুমফম থোল্লগনি। য়াম্না থুনা খুমাং চাউশিল্লক্লিবা আর্তিফিসিএল ইন্তেলিজেন্সকী লমদা রিসর্সকী থবক বেঙ্গলুরুদা চত্থরগনি। ক্বান্তম তেক্নোলোজীগী মরুওইবা লম পুম্নমক আই.আই.তি. মুম্বাইদা য়ুমফম থোল্লগনি। তুংলমচৎ অসি কোগনিতিব তেক্নোলোজীদা দিপেন্দ তৌরি অমসুং আই.আই.তি. চেন্নাইনা রিসর্সকী লম অসিদা লেবকী য়ুম ওইরগনি। লান শোক্নবগী মওং মতৌদা অহোংবা পুরক্কদৌরিবা এসিমেত্রিক তেক্নোলোজীগী অনৌবা লমশিং কোলকতাগী জাদবপুর য়ুনিভর্সিতীগী কম্পসতা চত্থরগনি। স্মার্ত মেতরিএলশিং অমসুং মখোয়গী এপ্লিকেসনশিংগী রিসর্সশিং চত্থরগনি।
প্রধান মন্ত্রীনা জাতিগী শান্ন-খোৎনবগী নুমিত্তা শান্নরোইশিংগী মফমদা য়াইফ-পাউজেল পীরক্লি

প্রধান মন্ত্রী, শ্রী নরেন্দ্র মোদীনা জাতিগী শান্ন-খোৎনবগী নুমিত্তা শান্নরোইশিংগী মফমদা য়াইফ-পাউজেল পীখ্রে। প্রধান মন্ত্রীনা ভারতকী শক্নাইরবা হোক্কী শান্নরোই মেজর ধ্যান চান্দগী মপোক কুম্মোন্না লাকপদা মহাক্কী মফমদা ইকাইখুম্নবা উৎখ্রে। ত্বীৎ অমদা প্রধান মন্ত্রীনা হায়খি; “জাতিগী শান্ন-খোৎনবগী নুমিত্তা য়াইফ-পাউজেল পীজরি অমসুং মেজর ধ্যান চান্দগী মপোক কুম্মোন্না লাকপদা ইকাইখুম্নবা উৎচরি। হন্দক্কী চহি খরা অসি শান্ন-খোৎনবদা য়াম্না চাউখৎপা পুরকখ্রে। মসিগী মচৎ অসি মখা চত্থদুনা লৈবা ওইরসনু। ভারত পুম্বদা শান্ন-খোৎনবগী ইথিল হেনগৎতুনা পাম্নবা ওইরসনু।”
পি.এম.না দিসেম্বর ১৬তা নেস্নেল ৱার মেমোরিএলদা স্বর্নিম বিজয় মশালবু ইকাই খুম্নবা উৎপা অমদি তরাম্না ওকপগী থৌরমদা শরুক য়াগনি

প্রধান মন্ত্রী শ্রী নরেন্দ্র মোদীনা দিসেম্বর ১৬, ২০২১গী অয়ুক পুং ১০:৩০ তাবা মতমদা নেস্নেল ৱার মেমোরিএলদা পাঙথোক্কদবা স্বর্নিম বিজয় মশালবু ইকাই খুম্নবা উৎপা অমদি তরাম্না ওকপগী থৌরমদা শরুক য়াগনি। হৌখিবা চহিগী দিসেম্বর ১৬তা ভারতনা ১৯৭১দা লান মাইপাকখিবা অমসুং বাংলাদেশ শেমখিবগী চহি ৫০ শুরকপা পালন তৌবা ওইনা পাঙথোকখিবা স্বর্নিম বিজয় বর্শ থৌরমদা প্রধান মন্ত্রীনা নেস্নেল ৱার মেমোরিএলদা মুৎনাইদ্রবা মৈরাদগী মৈ লৌদুনা স্বর্নিম বিজয় মশাল চুখৎখি। তোঙান-তোঙানবা মাইকৈশিংদা ফাওদুনা চৎখিগদবা মৈরা মরিসু চুখৎখি। মদুদগী হৌনা মৈরা মরি অসিনা সিয়াচিন, কন্যাকুমারী, অন্দমান অমসুং নিকোবর ঈথৎশিং, লোঙ্গেৱালা, রন ওফ কচ্ছ, অগর্তলা অসিনচিংবা য়াওনা লৈবাক অসিগী কাচিন-কোয়া থুংনা ফাওদুনা চৎখি। মৈরাশিং অদু মরু ওইবা লানফমশিংদা পুদুনা চৎখি অমসুং ১৯৭১গী লানগী থৌনা ফবগী মনা ফংখ্রবা অমসুং ভেতরেনশিংগী য়ুমশিংদা পুখি। ২০২১গী দিসেম্বর ১৬তা ইকাই খুম্নবা উৎপগী থৌরমদা মৈরা মরি অসি প্রধান মন্ত্রীনা নেস্নেল ৱার মেমোরিএলদা চাকলিবা মুৎনাইদ্রবা মৈরা অসিগা পুনশিন্নহনগনি।
পি.এম.না ইন্তেলগী সি.ই.ও.গা ৱারী শাখ্রে

প্রধান মন্ত্রী, শ্রী নরেন্দ্র মোদীনা ইন্তেলগী সি.ই.ও. শ্রী পেৎ জেলশিঙ্গরগা ৱারী শাখ্রে। শ্রী মোদীনা মহাক্কী ত্বীত্তা অসুম্না হায়খিঃ “@intel গী সি.ই.ও. শ্রী পেৎ জেলশিঙ্গরগা ৱারী শাখি। মীওইবা খুন্নাইনা মাং থানা চৎপদা তেক্নোলোজীনা লৌগদবা থৌদাং, @_DigitalIndiaefforts অমসুং ভারত্তা শেল থাদবগী খুদোংচাবশিংগী মতাংদা কুপ্না ৱারী শাখি”।
প্রধান মন্ত্রী মোদী অমসুং মালদীবকী রাস্ত্রপতিনা পুন্না ভীদিও কনফরেন্সকী থোংদা মালদীবতা দিবেলপমেন্ত প্রোজেক্তশিং হৌদোকখ্রে

প্রধান মন্ত্রী শ্রী নরেন্দ্রমোদী অমসুং মালদীবকী রাস্ত্রপতি ইব্রাহিম সোলিহনা ঙসি পুন্না ভীদিও কনফরেন্সকী থোংদা মালদীবতা মরুওইবা দিবেলপমেন্ত প্রোজেক্ত কয়া হৌদোকখ্রে। মসিগী মনুংদা মালদীবতা মেদ ইন ইন্দিয়া কোস্ত গার্দ শিপ কাময়াব খুদোল তৌবা, রুপে কার্দ হৌদোকপা, এল.ই.দি. লাইত শিজিন্নদুনা মালেদা মৈ থানবা, হাই ইম্পেক্ত কমুনিতী দিবেলপমেন্ত প্রোজেক্তশিং, ফিস প্রোসেসিং প্লান্তশিং হৌদোকপা য়াওরি। রাস্ত্রপতি সোলিহনা রাস্ত্রপতি ওইরকপগী চহী অমা ফারকপগী নুংঙাইবা ফোংদোক্লদুনা মসিনা ভারত-মালদীবকী মরীদসু শিংথানিঙাই ওইরবা চহী অমা ওইরি হায়না প্রধান মন্ত্রীনা ফোংদোকখি। প্রধান মন্ত্রীনা হায়খি মদুদি ভারতকী নাইবরহুদ ফার্সত পোলিসী অমসুং মালদীবকী ইন্দয়া ফার্সত পোলিসীনা সেক্তর পুম্নমক্তা নাকল অনিগী তেংবাং পীনবা হেঙ্গৎহল্লে। অহানবা ইন্তরসেপ্তর ক্রাফ কোস্ত গার্দ শিপ কাময়াবকী মতাংদা ঙাংলদুনা প্রধান মন্ত্রীনা হায়খি মদুদি মসিনা মালদীবকী মেরিতাইম সেক্যুরিতী হেঙ্গৎহনবদা মতেং ওইরগনি অমসুং অদোমগী ব্লু ইকোনোমী অমসুং তুরিজম প্রমোৎ তৌরগনি। ইথৎশিংদা লৈরিবা মীয়ামগী পুন্সি মহিংদা মতেং পাংনবগীদমক হাই ইম্পেক্ত কমুনিতী দিবেলপমেন্ত প্রোজেক্তশিংগী খুত্থাংদা পুন্না থবক তৌমিন্নবদসু প্রধান মন্ত্রীনা নুংঙাইবা ফোংদোকখি। ঐখোয়গী লৈবাকশিংগী মরক্তা লৈরিবা অচেৎপা মরীশিংগী মরুওইবা মরম অমদি ঐখোয়গী প্রজাশিংগী মরক্তা লৈনরিবা মরী অদুনি হায়না প্রধান মন্ত্রীনা ফোংদোকখি। মসিগা মরী লৈননা মহাক্না হায়খি মদুদি মালদীবতা ভারতকী লমকোইবা শরুক অনি হেন্না হেঙ্গৎলে। চয়োল অসিদা, দিল্লী, মুম্বাই অমসুং বেঙ্গলুরুদগী দাইরেক্ত ফ্লাইত অহুমসু হৌখ্রে। রুপে পেমেন্ত মাকানিজম হৌদোকপনা ভারত মচাশিংনা মালদীবতা কোইবা চৎপদা মখা তানা হেন্না লাইথোকহল্লগনি হায়না মহাক্না হায়খি। প্রধান মন্ত্রীনা হায়খি মদুদি হুলহুলমালেদা কেন্সর হোস্পিতাল অমসুং ক্রিকেৎ স্তেদিয়ম অমা শাবদসু ঐখোয়না থবক তৌরি অমদি ইথৎ ৩৪দা ঈশিং অমসুং সেনিতেসন প্রোজেক্তশিংদা থবক অথুবা মতমদা হৌরগনি। মালদীবকী গনতন্ত্র অমসুং চাওখৎ থৌরাংগীদমক মখা তানা থবক তৌমিন্নখিগনি হায়না প্রধান মন্ত্রীনা মহাক্কী ৱাফম অমুক হন্না ফোংদোকখি। ভারত মহাসাগর লমদমদা শান্তি অমসুং ম্যুচেল সেক্যুরিতীগীদমক লৈবাক অনিমক্না তেংবাং পীনবসু হেঙ্গৎহল্লগনি হায়না প্রধান মন্ত্রীনা ফোংদোকখি।
জি-২০ মীফম ২০১৯গী চিদাইদা ‘রুসিয়া-ইন্দিয়া-চাইনা’ (আর.আই.সি.)গী ইনফোর্মেল মীফমদা পীখিবা প্রধান মন্ত্রীগী হৌদোক ৱারোলগী ৱাহন্থোক

য়োর এক্সিলেন্সিজ অমদি ঐহাক্কী মরূপ রাস্ত্রপতি জি অমসুং রাস্ত্রপতি পুতিন, ঐখোয়না মমাং চহীদা অর্জেন্তিনাদা অৱাংবা থাক্কী মীফম অমা পাংথোকখি। মালেমগী মরুওইবা ইসুশিংদা কান্নরবা ৱাফমশিং একচেঞ্জ তৌনরবা মতুং, ঐখোয়না তুংদা অমুক হন্না উনবদা য়ানবা পুরকখি। ঙসি আর.আই.সি. ইনফোর্মেল মীফম অসিদা অদোম্বু তরাম্না ওকচবদা ঐহাক নুংঙাইবা ফাওই। মালেমগী মকোকথোংবা ইকোনোমীশিং ওইবনা, মালেমগী ইকোনোমিক, পোলিতিকেল অমসুং সেক্যুরিতীগী ওইরিবা ফিভমদা ঐখোয়গী মরক্তা ৱাফমশিং একচেঞ্জ তৌনবা মরু ওই। ঐখোয়গী নাকল অহুমগী ওইবা ঙসিগী মীফম অসিনা মরুওইবা গ্লোবেল ইসুশিংদা খন্ন-নৈননবা অমসুং তেংবাং পীননবগীদমক কান্নরবা মেদিয়ম অমা ওইরি। ঐখোয়না চহী অসিগী ফেব্রুৱারী থাদা চাইনাদা পাংথোকখিবা ঐখোয়গী মপাল থৌরম পুবা মন্ত্রীশিংগী মীফমদা ইসু কয়াদা ৱাখল্লোনশিং একচেঞ্জ তৌনখি। মসিদা আর.আই.সি.গী মখাদা তেরোরিজম থেংনবদা পুক্নীং থৌগৎপা, অন্তর্জাতিগী ফোং-ফোং শারিবা ইসুশিং, মল্তিলেতরেলিজম রিফোর্ম তৌবা, ক্লাইমেৎ চেঞ্জ অমসুং তেংবাং পীনবা য়াওরি। হৌজিক ঐহাক্না হিজ এক্সিলেন্সী, রাস্ত্রপতি জিবু মহাক্কী ওইবা হৌদোক ৱারোল থম্বীনবা হায়জরি। (রাস্ত্রপতি জিগী হৌদোক ৱারোল পীখ্রবা মতুং) রাস্ত্রপতি জিবু থাগৎচরি। হৌজিক ঐহাক্না হিজ এক্সিলেন্সী, রাস্ত্রপতি পুতিনবু মহাক্কী ওইবা হৌদোক ৱারোল থম্বীনবা হায়জরি। রাস্ত্রপতি পুতিনবু থাগৎচরি। দিসক্লেমর: প্রধান মন্ত্রীগী ৱারোল অসি হিন্দীদা পীখি। মসি ৱারোল অদুগী চাউরাকপা ৱাহন্থোক অমনি।
হান্নগী প্রধানমন্ত্রী দা. মনমোহন সিংহগী মপোক নুমিত্তা মফমদা প্রধানমন্ত্রীনা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা হান্নগী প্রধানমন্ত্রী শ্রী দা. মনমোহন সিংহগী মপোক নুমিৎকী য়াইফরবা থৌরমদা য়াইফ-পাউজেল পীখ্রে। প্রধানমন্ত্রীনা হায়খি, “ঐনা হান্নগী প্রধানমন্ত্রী দা. মনমোহন সিংহদা মহাক্কী মপোক নুমিৎকীদমক য়াইফ-পাউজেল পীজরি অমসুং ঈশ্বরদা মহাক্কী পুন্সি নুংশাংনবা লোইননা হকচাং ফনা লৈনবা থৌনিজরি।”
মন্ত্রীমন্দলনা বিলাসপুরদা অনৌবা এইমস লিংখৎপদা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা প্রধানমন্ত্রী স্বাস্থ সুরক্ষা য়োজনা (পিএমএসএসৱাই)গী মখাদা হিমাচল প্রদেশকী বিলাসপুরদা অনৌবা এইমস লিংখৎপদা অয়াবা পিখ্রে । প্রোজেক্ত অসিগী অপুন্বা শেনফম অসি লুপা কোতি ১৩৫১ নি । শক্তম: অনৌবা এইমস অসি থা ১২গী প্রি-কনস্ত্রক্সন ফেজ, থা ৩০ গী কনস্ত্রক্সন ফেজ অমসুং স্তেবিলাইজেসন/কম্মিসন তৌবগী ফেজ ওইনা থা ৬ অমগা লোয়ননা পুন্না থা ৪৮ গী মনুংদা লোইশিনগনি । ইনস্তিত্যুসন অসিদা ত্রোমা সেন্তরগী খুদোংচাবশিং ফংবা অমসুং ফমুং ৭৫০ লৈবা হোস্পিতাল অমা লৈগনি । মসিদা চহি খুদিংগী এমবিবিএস ছাত্র ১০০ লৌগদবা মেদিকেল কলেজ অমা লৈগনি । চহি খুদিংগী বি.এসসি. নর্সিং ছাত্র ৬০ লৌগদবা নর্সিং কলেজ । এইমস দিল্লিগী মওং অদুম্না রেসিদেন্সিয়েল কমপ্লেক্সশিং অমসুং খুদোংচাবশিং । হোস্পিতাল অদুদা ওপরেসন ঠিএতর ১৫ য়াওনা স্পিসিএলিতী/সুপর স্পিসিএলিতী দিপার্তমেন্ত ২০ লৈগনি । মসিদা ফমুং ৩০ লৈবা অয়ুশকী দিপার্তমেন্ত অমা লৈদুনা ত্রেদিস্নেল সিস্তেম ওফ মেদিসিনদা ত্রিতমেন্ত তৌবগী খুদোংচাবশু লৈগনি । থেংনরিবা: অনৌবা এইমস লিংখৎপনা রিজন অসিগী মীয়ামদা হকশেলগী লমদা চাওনা কান্নবা ফংনবগা লোয়ননা দোক্তর অমসুং অতোপ্পা হেল্থ ৱার্করশিংগী অচৌবা পুল অমা শেম্বা ঙমহল্লগনি মদুনা নেস্নেল হেল্থ মিসনগী মখাদা শেমগৎলিবা খুদোংচাবশিং প্রাইমারি অমসুং সেকেন্দরি থাক্তা ফংহনবা ঙমহল্লগনি । য়ুমফম: স্কিম অসিগী মখাদা, ভুবনেস্বর, ভোপাল, রাইপুর, জোধপুর, রিশিকেশ অমসুং পত্নাদা এইমস লিংখৎখ্রে অমসুং এইমস রাই বরেলি শেমগৎ শাগৎপগী থবক হৌজিক চৎথরি । ২০১৫ দা নাগপুর, কল্যান অমসুং গুণ্টুরগী মঙালাগিরিদা এইমস অহুম অমসু লিংখৎনবা সেঙ্কসন তৌখ্রে, ২০১৬ তা ভাতিন্দা অমসুং গোরখপুরদা এইমস অনি অমসুং কামরুপ অসামদা এইমস অমগীশু সেঙ্কসন তৌখ্রে ।
প্রধান মন্ত্রীনা জির্জিয়া মেলোনিবু ইতালিয়ন জেনরেল মীখলদা মহাক্কী পার্তী ফ্রেতেলি দিইতাইয়াবু লুচিংখিবগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা জির্জিয়া মেলোনিবু ইতালিয়ন জেনরেল মীখলদা মহাক্কী পার্তী ফ্রেতেলি দিইতাইয়াবু লুচিংখিবগীদমক থাগৎপা ফোংদোকখ্রে। প্রধান মন্ত্রীনা ত্বীৎ তৌখি; “@GiorgiaMeloniনা মহাক্কী পার্তী @FratellidItaliaবু ইতালিয়ন জেনরেল মীখলদা লুচিংদুনা মায় পাকহনখিবগীদমক হরাওবা ফোংদোকচরি। ঐখোয়না ঐখোয়গী মরীবু হেন্না মপাঙ্গল কলহন্নবা পুন্না হোৎনমিন্ননবগীদমক আসা তৌজরি।”
মন্ত্রীমন্দলনা ইন্দিয়া পোস্ত পেমেন্ত বেঙ্ক লিংখৎনবগীদমক হোংদোক্লবা হোৎতোক্লবা চাদিংদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ইন্দিয়া পোস্ত পেমেন্ত বেঙ্ক (আই.পি.পি.বি.) লিংখৎনবগীদমক্তা প্রজেক্তকী চাদিং লুপা ক্রোর ৮০০দগী হেনগৎতুনা লুপা ক্রোর ১,৪৩৫ ওইহনবগা মরি লৈননা শেমদোকপদা অয়াবা পীখ্রে। হোংদোক্লবা হোৎতোক্লবা চাদিংদা লুপা ক্রোর ৬৩৫গী অহেনবা শেনফমগী মনুংদগী লুপা ক্রোর ৪০০ তেক্নোলোজীগী চাদিং অমসুং লুপা ক্রোর ২৩৫ হ্যুমেন রিসোর্সকী চাদিংগীদমক্তা শিজিন্নগনি। ৱারোলঃ আই.পি.পি.বি. সর্বিসশিং অসি সেপ্তেম্বর ১, ২০১৮দগী আই.পি.পি.বি.গী মশা ৬৫০ অমসুং এক্সেস পোইন্ত ৩২৫০ অমসুং দিসেম্বর ২০১৮ ফাওবদা পোস্ত ওফিস (এক্সেস পোইন্ত) লাখ ১.৫৫, পুম্নমক্তা ফংগনি। প্রোজেক্ত অসিদগী চাউরাক্না স্কিল বেঙ্কিং প্রোফেস্নেল ৩৫০০ অমসুং লৈবাক অপুনবদা ফাইনান্সিয়েল লিতরেসী শন্দোক্নবগী থবক পাইখৎলিবা অতৈ মীওইশিংগীদমক থবক্কী খুদোংচাবা ফংলগনি। প্রোজেক্ত অসিগী পান্দম অসি মীচম–মীয়ামগীদমক্তা য়াম্না লাইনা য়ৌশিনবা ঙম্নবা, অহোংবা অমদি থাজনীংঙাই ওইবা বেঙ্ক অমা লিংখৎপা, বেঙ্ক লৈতবা মফমদা অসিগুম্বা মখলগী অৱাৎপা অদু মেনখৎতুনা ফাইনান্সিয়েল ইনক্লুজন এজেন্দাগী মাইকৈদা চংশিনবা অমসুং থোঙ্গালদা বেঙ্কিংগী মতেংগী থোংদা বেঙ্ক মশিং হন্থনা লৈবা মফমদা খুন্দাবশিংগী চাদিং হন্থহনবনি। আই.পি.পি.বি.গী সর্বিসশিং: আই.পি.পি.বি.না মসিগী তেক্নোলোজী ইনেবল সোলুসনশিংগী পাম্বৈনা পেমেন্ত/ফাইনান্সিয়েল সর্বিসশিং ফংহনগনি মদু পোস্ত ওফিসকী মাইকৈদগী শিন্মীশিং/অরোইবা মফমদা লৈবা এজেন্তশিং ফাওবা য়ৌহনবা ঙমগনি, মদুনা মরম ওইরগা মখোইনা মেল দিলিবরর ওইবদগী ফাইনান্সিয়েল সর্বিসশিংগী পাউখোল্লোই ওইবা ঙমহল্লগনি। আই.পি.পি.বি.না মসিগী অরোইবা মফমদা লৈবা এজেন্ত (পোস্তেল স্তাফ অমসুং গ্রামীন দাক সেবকশিং)শিংবু আই.পি.পি.বি.গী সর্বিসশিং ফংহন্নবগীদমক্তা হকথেংননা মখোয়গী একাউন্তা ইন্সেন্তিব/কমিশন পীগনি, মদুনা মরম ওইদুনা মখোয়না কস্তমশিংবু আই.পি.পি.বি. দিজিতেল সর্বিসশিং চাউখৎহন্ননবা পুক্নীং থৌগৎকনি। পোস্ত ওফিসশিংগী পাম্বৈশিং হেনগৎহন্নবগীদমক্তা আই.পি.পি.বি.গী মাইকৈদগী কাইথোকখিবা কমিশনগী শরুক অমা পোস্ত বিভাগনা শিজিন্নগনি।
পি.এম.না শ্রীমতি সোনিয়া গান্ধীদা মহাক্কী মমানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শ্রীমতি সোনিয়া গান্ধীদা মহাক্কী মমা, শ্রীমতি পাওলা মাইনোনা লৈখিদবগা অৱাবা ফোঙদোকখ্রে। প্রধান মন্ত্রীনা ত্বিত তৌখি: “সোনিয়া গান্ধীজী অদোমগী ইমা, শ্রীমতি পাওলা মাইনোনা লৈখিদবদা অৱাবা ফোঙদোকচরি। মহাক্না লাইরমলেনদা ইংনা-চিক্না লৈবা ওইরসনু। অৱাবা পুংফম অসিদা ঐহাক্না ইমুং মনুংগী অৱাবদা শরুক য়াজরি।”
প্রধান মন্ত্রীনা মীয়ামদা রাম নবমিগী নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা মীয়ামদা রাম নবমিগী য়াইফরবা তাঞ্জানা লাকপদা নুংঙাইবা ফোংদোকখ্রে। পরধান মন্ত্রীনা হায়খি, “রামনবমিগী য়াইফরবা তাঞ্জানা লাকপদা লৈবাক মীয়াম পুম্নমকপু য়াইফ-পাউজেল পীজরি। জয় শ্রীরাম।” প্রধান মন্ত্রী শ্রী নরেন্দ্র মোদীনা মীয়ামদা রাম নবমিগী য়াইফরবা তাঞ্জানা লাকপদা নুংঙাইবা ফোংদোকখ্রে। পরধান মন্ত্রীনা হায়খি, “রামনবমিগী য়াইফরবা তাঞ্জানা লাকপদা লৈবাক মীয়াম পুম্নমকপু য়াইফ-পাউজেল পীজরি। জয় শ্রীরাম।”
স্তেতহুদ নুমিৎ লাকপদা প্রধানমন্ত্রীনা মেঘালয়দা নুংঙাইবা ফোংদোকখ্রে

ঙসি স্তেতহুদ নুমিৎকী তঞ্জা লাকপদা প্রধান মন্ত্রী শ্রী নরেন্দ্র মোদীনা মেঘালয় রাজ্যগী প্রজাশিংদা নুংঙাইবা ফোংদোকখ্রে। ত্বিতরদা প্রধান মন্ত্রীনা হায়খি, “মেঘালয়গী প্রজাশিং অসি মখোয়গী পুকচেল চাউবা অমসুং নুংশিগনবা মতৌগীদমক খঙনৈ। শান্ন-খোৎনবা, ম্যুজিক্তগী হৌরগা মহৌশাগী ফিভমবু ঙাক্তুনা থম্বা ফাওবা, মখোয়দগী তম্নীংঙাই কয়া অমা লৈরি। লাক্কদৌরিবা চহীশিংদা মেঘালয়গী দিবেলপমেন্তকীদমক থৌনিজরি।”
প্রধান মন্ত্রীনা মালদীবকী পিপল্স মজলিসকী স্পীকর মোহমদ নশীদকা উনখ্রে

রাজ্য সভাগী চিয়রমেন অমসুং লোক সভাগী স্পীকরগী অপুনবা বার্তন্দা ভারত্তা লাক্লিবা মালদীবকী পিপল্স মজলিসকী স্পীকর মোহমদ নশীদনা ঙসি নই দিল্লীদা প্রধান মন্ত্রী শ্রী নরেন্দ্র মোদীগা উনখ্রে। স্পীকর নশীদপু তরাম্না ওক্লদুনা প্রধান মন্ত্রীনা ফোংদোকখি মদুদি পার্লিয়ামেন্ত অনিগী মরক্তা মরী থম্বা অসি ভারত–মালদীব মরীদা মরুওইবা মচাক অমনি। খোংচৎ অসিনা নাকল অনিগী মরক্তা মরূপ ওইবগী অচেৎপা থোংশিং শেমগৎপদা মতেং ওইরগনি হায়না থাজবা ফোংদোকখি। চহী অসিগী জুন থাদা মালেদা চৎখিবা মহাক্কী অকোনবা খোংচৎ অমসুং মফম অদুদা মহাক্না পিপল্স মজলিসতা ৱা ঙাংখিবা অদু নৌহৌনা নিংশিংলদুনা প্রধান মন্ত্রীনা মালদীবতা লোকতন্ত্রবু হেন্না মপাঙ্গল কলহন্নবগীদমক স্পীকর নশীদনা অকনবা মওংদা লুচিংলিবা অদু থাগৎপা ফোংদোকখি। তংদু লৈতাবা, চাউখৎপা অমসুং শান্তি লৈবা মালদীব অমগীদমক মালদীব সরকারগা থবক তৌমিন্ননবা ভারতকী ৱাফম অদু প্রধান মন্ত্রী মোদীনা অমুক হন্না ফোংদোকখি। হৌখিবা চহীদা মালদীবতা অনৌবা সরকার শেমখিবা মতুংদগী হেন্না চেৎপা ভারত–মালদীব মরী পুর্ক্নবগীদমক মহাক্না লেপ্পা লৈতনা হোৎনরিবা অদুগীদমক স্পীকর মোহমদ নশীদনা প্রধান মন্ত্রীবু থাগৎপা ফোংদোকখি। মালদীবকী প্রজাশিংগী য়াইফনবগীদমক মালদীবতা পায়খৎলিবা দিবেলপমেন্ত কোওপরেস ইনিসিয়েতিবকীদমকসু মহাক্না প্রধান মন্ত্রীবু থাগৎপা ফোংদোকখি।
হকসেলগী লমদা ভারত অমসুং মোরোকোগী মরক্তা এমওয়ু মন্ত্রীমন্দলনা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হকশেলগী লমদা ভারত অমসুং মোরোকোগী মরক্তা মেমোরেন্দম ওফ অনদর্সতেন্দিং গী খুৎয়েক পিন্নবগীদমক মসিগী ওইবা অয়াবা পিখ্রে এমওয়ু অদুনা মখাগী কোওপরেসনগী লমশিং কোনশিনগনি:- i) চাইল্দ কার্দিওভাস্কুলর লৈনাশিং অমসুং কেন্সর য়াওনা লৌনগন্দবা লৈনাশিং; ii) দ্রগ রেগুলেসন অমসুং ফার্মাক্যুতিকেল ক্বালিতী কন্ত্রোলl; iii) লৌনগনবা লৈনাশিং; iv) মেতর্নেল, চাইল্দ অমসুং নিওনেতেল হেল্থ; v) একচেঞ্জ ওফ গুদ প্রেক্তিসেসকীদমক হোস্পিতাল ত্বিনিং; vi) হেল্থ সর্বিসেসকী এদমিনিস্ত্রেসন অমসুং মেনেজমেন্ত অমসুং হোস্পিতালশিংদা ত্রেনিং; vii) নাকল অনিমক্না ৱারেপ লৌবা য়াবা কোওপরেসনগী অতোপ্পা লমশিং । কোওপরেসনগী দিতেলশিং মখা তানা পাকথোক চাওথোকহন্নবা ৱার্কিং গ্রুপ অমা শেমলগনি অমসুং মসিগী এমওয়ু অসি ইমপ্লিমেন্ত তৌনবা য়েংশিল্লগনি ।
পি.এম. মোদীনা য়ুক্রেনগী হিজ এক্সিলেন্সী প্রসিদেন্ত বলোদিমির জেলেন্সকীগা লোয়ননা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি অঙনবদা য়ুক্রেনগী হিজ এক্সিলেন্সী প্রসিদেন্ত বলোদিমির জেলেন্সকীগা লোয়ননা ৱারী শাখ্রে। প্রসিদেন্ত জেলেন্সকীনা প্রধান মন্ত্রনা উংখৎনরিবা ফীভমগী মতাংদা অমসুং য়ুক্রেন অমসুং রসিয়াগী মরক্তা হৌজিক চত্থরিবা নেগোসিএসনশিংগী মতাংদা অকুপ্পা মরোল থমখি। প্রধান মন্ত্রীনা হৌজিক উংখৎনরিবা অমসুং থোরক্লিবা হ্যুমেনিতরিয়ন ক্রাইসিস অসিগী মতাংদা নুংনাংবা ফোঙদোকখি। প্রধান মন্ত্রীনা খুদক্তা হিংসা লেপ্নবা খোঙফম অদু অমুক হন্না ফোঙদোকখি অমদি ভারতনা মতম চুপ্পদা সমস্যাশিংগী শান্তি ওইনা ৱারোইশিন পুরক্নবা অমসুং পার্তী অনিগী দাইরেক্ত দাইলোগ তৌনবা লেপ্পি খোঙফম অদুগী মতাংদা ফোঙদোকখি। প্রধান মন্ত্রীনা য়ুক্রেনিয়ন ওথোরিতীশিংনা য়ুক্রেন্দগী ভারতকী প্রজা ২০০০০ হেন্না ইভাক্যুএৎ তৌবদা মখোয়না মতেং পাংখিবগীদমক থাগৎপা ফোঙদোকখি। মহাক্না য়ুক্রেন্দা হৌজিকসু লৈহৌরিবা ভারতকী মহৈরোয়শিংগী সেফতী অমসুং সেক্যুরিতীগী অকনবা ৱাফম থমখি অমসুং মখোয়বু থুনা অমদি শাফনা ইভাক্যুএসন তৌবা মথৌ তাই হায়না ফোঙদোকখি।
পি.এম.না ৱর্ল্দ বোক্সিং চেম্পিয়নশিপকী নুপী বোক্সরশিংগা উনখ্রে

প্রধান মন্ত্রী, শ্রী নরেন্দ্র মোদীনা ঙসি ৱর্ল্দ বোক্সিং চেম্পিয়নশিপতা থোইরক্লবা নুপী বোক্সরশিং, নিখাত জরীন, মনিশা মোন অমসুং পর্ভীন হুদাগা উনখ্রে। ত্বিত অমদা প্রধান মন্ত্রীনা হায়খি: “ৱর্ল্দ বোক্সিং চেম্পিয়নশিপতা ভারতকী মীংচৎ পুরকখিবা বোক্সরশিং @nikhat_zareen, @BoxerMoun অমসুং Parveen Hooda গা উনবা অসি য়াম্না নুংঙাই। স্পোর্তস অমসুং মসিগী ৱাংবদা লৈরিবা মখোয়গী অপাম্বা য়াওনা মখোয়গী পুন্সি খোঙচৎশিংগী মতাংদা নুংঙাইনা ৱারী শাখি। মখোয়গী তুংগী পুন্সিগীদমক ঐহাক্না য়াইফ-মঙ্গোল পীজরি।”
অঙাংদা নত্তবা লীচৎ চত্থবগীদমক অহকপা চৈরাক

নত্তবা লীচৎ চত্থবদগী অঙাংবু ঙাকথোক্নবা পুৱারী ওইরবা ৱারেপ অমদা, প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা প্রোতেক্সন ওফ চিলদ্রেন ফ্রোম সেক্সুয়েল ওফেন্সেস (পোক্সো) এক্ত ২০১২ শেমদোকপদা অয়াবা পীখ্রে। মসিনা অঙাংদা নত্তবা লীচৎ চৎপশিংবু শিবগী চৈরাক য়াওনা অহকপা চৈরাক ফংহল্লগনি। এক্ত শেমদোক্লিবা অসিদা চাইল্দ পোর্নোগ্রাফী থিংনবা ফাইন অমসুং জেলদা থম্বসু য়াওরি। থেংনরিবা শেম্দোক্লিবা অসিনা এক্ত অসিদা অকনবা দন্দি পীনবগী থৌরাং হাপচিনবনা মরম ওইদুনা অঙাংদা নত্তবা লীচৎ চৎপদা পুক্নিং থৌগৎলরোই হায়বগী থাজবা থম্লি। মসিনা অৱাবা তারকপা মতমদা তুশোন্নরবা অঙাংশিংগী য়াইফনবা তৌহল্লগনি অমদি মখোয়বু অশোই অঙাম য়াওহন্দবা অমদি মখোয়গী ইকাই খুম্নবা ঙাক্তুনা থম্লগনি। শেম্দোক্লিবা অসিগী পান্দমদি অঙাংশিংদা চত্থবা ত্রাইম অসিগী মতাংদা মরাল লৈরবশিংদা পীরিবা চৈরাক অসিদা হেন্না ময়েক শেংহনবনি। য়ুম্ফম পোক্সো এক্ত, ২০১২ অসি অঙাংশিংগী য়াইফবা ঙাক্তুনা থম্নবগা লোইননা অঙাংশিংবু নত্তবা লীচৎ চৎপা, সেক্সুয়েল ওইবা মওংদা ওৎ নৈবা অমসুং পোর্নোগ্রাফীদগী ঙাকথোক্নবগীদমক পাস তৌখিবা আইন্নি। এক্ত অসিনা চহী তরানিপালগী মখাদা লৈবা মীওই খুদিংমকপু অঙাং অমা ওইনা লৌরি। এক্ত অসি নুপী নুপা চপ মান্নৈ।
পি.এম. কোবিদ-১৯গী অনিশুবা ভেক্সিনগী দোজ কাপখ্রে

প্রধান মন্ত্রী শ্রী নরেন্দ্র মোদী কোবিদ-১৯গী অনিশুবা ভেক্সিনগী দোজ কাপখ্রে। ত্বীত অমদা প্রধান মন্ত্রীনা হায় মদুদি, “ঐহাক্না কোবিদ-১৯গী অনিশুবা ভেক্সিনগী দোজ ঙসি এ.আই.আই.এম.এস. কাপখ্রে। ভাইরস অসিবু মায়থিবা পীবা ঙম্বা ঐখোয়দা লৈজরিবা হায়রগদি ভেক্সিনেসন অসিনি। অদোমসু হায়রিবা ভেক্সিন অসিগী কাপ্নবদি অয়াবা ফংলবদি অথুবা মতমদা কাপথোকপিয়ু। CoWin.gov.in মিং চনশিনবিয়ু”।
মন্ত্রীমন্দলনা ভারত অমসুং ম্যানমারগী মরক্তা লেন্দ বোর্দর ক্রোসিংদা য়ান্নচে অয়াবা পিখিবা

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ম্যানমারগী মরক্তা লেন্দ বোর্দর ক্রোসিংদা য়ান্নচে অদু অয়াবা পিখ্রে । য়ান্নচে অসিনা লৈবাক অনিমক্কী ঙমখৈ লমদমদা লৈরিবা প্রজাশিংগীদমক হান্ননা চৎনদুনা লাক্লবা ফ্রী মুবমেন্ত অদু চান্ননা শেমদোকপা অমসুং চৎনহনবদা হেন্না লাইথোকহল্লগনি । মসিনা ভেলিদ ওইবা পাস্পোর্ত অমসুং ভিজা শিজিন্নদুনা প্রজানা চৎথোক চৎশিন তৌবদসু লাইথোকহল্লগনি মদুনা লৈবাক অনিগী মরক্তা ইকোনোমিক অমসুং সোসিএল ইন্তরেক্সন হেঙ্গৎহল্লগনি । য়ান্নচে অসিনা ইন্দিয়া-ম্যানমার ঙমখৈ লান্দুনা প্রজানা চৎথোক চৎশিন তৌবা ঙমহন্নবা খোংথাং অমনি । মসিনা অৱাং নোংপোক ভারতকী রাজ্যশিংগী প্রজাশিংবু ম্যানমারগী প্রজাশিংগা লায়ননা তোৎন তিন্নবা হেঙ্গৎহল্লগনি । য়ান্নচে অসিনা অৱাং নোংপোক্কী শেল থুমগী ফিভম ফগৎহল্লগনি অমসুং ললোন ইতিক অমসুং প্রজাগী লৈনরিবা মরি হেঙ্গৎহন্নবা ম্যানমারগা লোয়ননা ঐখোয়গী জিওগ্রাফিকেল কনেক্সনশিং হেঙ্গৎহল্লগনি । য়ান্নচে অসিনা ঙমখৈ লমদমদা লৈরিবা য়াম্লবা ত্রাইবেল কম্মুনিতিশিংগী ত্রেদিস্নেল রাইতশিং ঙাক্তুনা থম্লগনি মদুনা ঙমখৈ লমদমদা অথিবা য়াওদনা চৎথোক চৎশিন য়াহল্লগনি ।
প্রধানমন্ত্রীনা নানাজী দেশমুখপু মহাক্কী মপোক কুমোনদা নিংশিংখ্রে

প্রধানমন্ত্রী শ্রী নরেন্দ্র মোদীনা সমাজপু লমজিং লমতাকপিরম্বা নানাজী দেশমুখপু মহাক্কী মপোক কুমোনদা নিংশিংজখ্রে । প্রধানমন্ত্রীনা হায়খি,”নানাজী দেশমুখপু মহাক্কী মপোক কুমোনদা নিংশিংজরি । রুরেল দিবলপমেন্ততা মহাক্কী নোবল সর্বিস অমসুং অকনবা ৱাফমশিং অদুনা ঐখোয়বু লেপ্তনা মোতিভেত তৌরি ।”
পি.এম.না হিস হোলিনেস দাঃ শ্রী শ্রী শ্রী সিবকুমারা স্বামীগালুবু মহাক্কী মপোক নুমিৎতা খুরুমখ্রে

প্রধান মন্ত্রী শ্রী নরেন্দ্র মোদীনা, হিস হোলিনেস দাঃ শ্রী শ্রী শ্রী সিবকুমারা স্বামীগালুবু মহাক্কী মপোক নুমিৎতা খুরুমখ্রে। ত্বীত অমদা প্রধান মন্ত্রীনা হায় মদুদি, “ঐহাক্না হিস হোলিনেস দাঃ শ্রী শ্রী শ্রী সিবকুমারা স্বামীগালুবু মহাক্কী মপোক নুমিৎতা খুরুমখ্রে। মহাক্না সমাজ অসিদা লৌরিবা মশীং নাইদ্রবা থৌদাংশিং অমসুং লৈত-লায়ররবা কয়া অমদা য়েংশিনবিরিবা অসিগীদমক ময়াম্না নিংশিংলি। ঐখোয়না মহাক্কী চিং ৱাখল অমসুং ৱাখল্লোলশিংনা পুক্নিং থৌগৎলি”।
পি.এম.না য়ু.এন.আই.তি.এ.আর.দা থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা য়ু.এন. ইন্সতিত্যুৎ ফোর ত্রেনিং অমসুং রিসর্স (য়ু.এন.আই.তি.এ.আর.)দা থাগৎপা ফোংদোকখ্রে। য়ু.এন.আই.তি.এ.আর.না ভারতপু লৌনগন্দবা লায়নানা মরম ওইদুনা মতম চাদনা অশি-অনা থোকপা হন্থহনবদা শিংথানিঙাই ওইনা চংশিল্লকপা থবকশিং অসিদা থাগৎপা ফোংদোরক্লি। ত্বীত অমদা, প্রধান মন্ত্রীনা হায়খি মদুদি, “ভারত অসি লৌনগন্দবা লায়নাশিং অসি ঙাকথোক্নবা খোঙথাং কয়া অমা লৌখৎপদা অমসুং মখা তানা মশা-মউ ফনা লৈনবা হোৎনবদা মাংজিল থানা লৈরি। য়ু.এন.আই.তি.এ.আর.বু মখোয়গী থৌজাল লৈরবা ৱাহৈশিংগীদমক থাগৎপা ফোংদোকচরি। ঐখোয় পুন্না হোৎনমিন্নদুনা ঐখোয়গী মালেম অসিবু মশা-মউ ফনবা হোৎনগদবনি”।
য়ু.কে.গী গ্লাসগোদা পাঙথোকপা কোপ২৬কী চৈরক্তা প্রধান মন্ত্রীনা মিস্তর বিল গেতসকা উনবা

২০২১গী নভেম্বর ২দা য়ু.কে.গী গ্লাসগোদা পাঙথোকপা কোপ২৬ সম্মিৎকী চৈরক্তা প্রধান মন্ত্রী শ্রী নরেন্দ্র মোদীনা মিস্তর বিল গেতসকা উনখ্রে। ২. প্রধান মন্ত্রীনা বিল অমসুং মেলিনা গেতস ফাউন্দেসন্না ভারত্তা পাইখৎখিবা থবক থৌরমশিং অদুবু থাগৎপা ফোঙদোকখি। বিল গেতসনা মিসন ইনোভেসনগী খুমাং চাওশিল্লিবা অদু প্রধান মন্ত্রীদা পাউদমখি। মখোয়না মিসন ইনোভেসনগী মখাদা ভারত্তা পাইখৎলিবা থবক থৌরমশিংগী খোঙজেল য়াংখৎনবা পাম্বৈশিংগী মতাংদা খন্নখি। ৩. গ্রিন হাইদ্রোজেন, এভিএসন ফ্যুলশিং, বেত্তরী স্তোরেজ অমসুং ভেক্সিন রিসর্চকুম্বা এরিয়াশিংদা লৈরিবা খুদোংচাবশিংগী মতাংদসু খন্নখি।